เรื่องร้องเรียน (ร้องเรียน) วันที่ 2023-02-15 14:32:01 — แขวงช่องนนทรี เขตยานนาวา กรุงเทพมหานคร
น้ำประปาในชุมชนไม่ไหลบ่อยมากๆ เดือนละ 2-3 ครั้ง บางครั้งไหลๆหยุดๆทั้งวัน กินเวลาติดต่อกัน 2-3 วัน ชาวบ้านในชุมชนเดือดร้อนกันมาก แต่ไม่มีใครแจ้ง เคยมีการเก็บเงินคนในชุมชนอ้างว่าเพื่อซื้อปั๊มน้ำ ต่อมาเมื่อติดตั้งปั๊มน้ำก็เกิดปัญหาเดิมอีก คนที่ดูแลก็โยนกันไปมา หาคนดูแลได้ไม่ชัดเจน บางทีพอเกิดปัญหาก็ไม่มีใครมาดู จนปัญหาล่วงเลยไปถึงวันรุ่งขึ้น กว่าจะมีคนมาดูและทำการแก้ไขก็แทบจะกินเวลาทั้งวัน หรือบางครั้งก็ใช้เวลา 2 วัน ซึ่งก็เท่ากับว่าน้ำก็จะไม่ไหลตลอดเวลาการแก้ไข ถ้าบ้านไหนไม่ได้รองน้ำเก็บไว้ก็ไม่มีน้ำจะใช้ เมื่อทำการแก้ไขก็จะใช้ได้ปกติไม่นาน ก็จะเกิดปัญหาเดิมอีก วนเวียนอยู่แบบนี้หลายเดือนแล้ว จึงสงสัยว่ามีการทุจริตในการติดตั้งแท็งค์น้ำของชุมชนตั้งแต่ต้นหรือไม่ จึงไม่สามารถแก้ไขปัญหาน้ำไม่ไหลให้จบลงอย่างถาวรได้ ขอความกรุณาในการเข้าตรวจสอบการดูแลในจุดนี้ของชุมชนด้วยครับ